 वह दिन आया है तो मैं डगमगा क्यों रहीं हूं महीप सच कहते है, मैंने अपने कदम पीछे नहीं लेने चाहिए. आगे बढ़ना ही जिन्दगी है. जो होगा देखा जायेगा.
"फौज की नौकरी तो दो-ढाई साल ही की उसने, उसका तो कोर्ट मार्शल हुआ है" एक एक नई बात मुझे पता चल रही थी. मैंने सावरी से कहा, "ये क्या बता रही है, मुझे शुरू से पूरी बात बता" तब उसने जो बताया वह ये था कि, सरल की फौज की ट्रेनिंग लेह में हो रही थी. ज्यादा थंड होने के कारण सभी जवान खुद को गर्म रखने के लिए रम या किसी अन्य शराब का सहारा लेते थे. उनके ट्रेनिंग सेंटर के पास ही एक छोटा सा गांव था जहां के लोग अलाव के लिए लकडियां चुनने उनके सेंटर तक आते थे. एक शाम दो लडकियां लकड़ी चुनते हुये इनके सेंटर तक पहुंची थी. सरल और उसके साथ तीन लोग और शराब पी रहे थे. उन्होंने उन लडकियों को दबोच लिया और चारों ने उनके साथ जबरदस्ती की. जिसकी कम्पलेंट बाद में गांव वालों ने उनके यूनिट से की तो उन चारों का कोर्ट मार्शल कर उन्हें फौज से निकाल दिया गया और गिरफ्तार कर जेल में डाला गया.
लेकिन, सरल जमानत पर लेकर वहीं पर रुका रहा. वह उस गांव पहुंचा और लडकी के परिवार वालों से मिला उनके हाथ पाव जोडे, माफी मांगी और कहां की वे लोग अपनी शिकायत वापस ले ले या कम से कम उसका नाम शिकायत में से हटा दे. तब एक लडकी के परिवार वाले मान गये, उन्होंने शर्त रखी की उनकी लडकी से उसे शादी करनी होगी. सरल ने उस लडकी से शादी कर ली और वही रहकर दूसरी लडकी के परिजनों को शिकायत वापस लेने के लिए मनाता रहा.
दूसरी लडकी नाबालिग थी और उसके साथ ज्यादा ही दुर्व्यवहार हुआ था. अतः वे लोग माने नहीं. केस बंद कराने के चक्कर में उसका साल वही पर बित गया. उस लडकी ने एक बच्चे को जन्म दिया. तब दूसरी लडकी ने भी अपनी